钦定古今图书集成/明伦汇编/闺媛典/第132卷 > 杜玉妻顾氏
## 钦定古今图书集成/明伦汇编/闺媛典/第132卷 > 杜玉妻顾氏

按《苏州府志》：“顾氏，名妙明，吴县人，知州均义女。义好
谈忠节，常以古贤淑训之。妙明曰：‘此亦人耳’。均义喜
曰：‘女志可见矣’。嫁杜玉，玉家市中，顾为妇久，言笑不
闻于邻子琼生逾月，玉亡。顾盛年，恶衣食，纺绩以养
翁姑。翁亡，姑病痪，氏侍汤药六年。琼长，令从学，夜执
女红，共灯火读书。琼以学行为名儒，里人某病革，属”
其妻学《杜节妇》，其妻感之，不再嫁。其节行之化人如
此。正统四年，郡守奏旌，卒年八十有四。

事实无考。”